rejauldu/bengali-wikipedia huggingface dataset:
বাংলাদেশ কীটতত্ত্ব সমিতি (    )  হল একটি বাংলাদেশী বিদ্বান কীটতত্ত্ববিদ সংস্থা।   ইতিহাস  বাংলাদেশ কীটতত্ত্ব সমিতি ১৯৯০ সালে প্রতিষ্ঠিত হয়। সোসাইটির মূল সংবিধানে বাংলাদেশ কৃষি গবেষণা ইনস্টিটিউট, বাংলাদেশ কৃষি বিশ্ববিদ্যালয় এবং বাংলাদেশ ধান গবেষণা ইনস্টিটিউটে সদর দপ্তর স্থাপনের অনুমতি দেওয়া হয়। এর বর্তমান সদর দপ্তর গাজীপুরের জয়দেবপুরে বাংলাদেশ কৃষি গবেষণা ইনস্টিটিউটে অবস্থিত। এটি বাংলাদেশ জার্নাল অফ এনটোমোলজি নামে একটি একাডেমিক জার্নাল প্রকাশ করে।   নভেম্বর ২০১৭ সালে, বাংলাদেশ কীটতত্ত্ব সমিতি তার ১০তম দ্বিবার্ষিক সম্মেলন অনুষ্ঠিত হয়। এতে প্রধান অতিথি ছিলেন মহিলা ও শিশু বিষয়ক প্রতিমন্ত্রী মেহের আফরোজ চুমকি।   তথ্যসূত্র   বিষয়শ্রেণী:বাংলাদেশের বিদ্বৎসমাজ বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:১৯৯০-এ বাংলাদেশে প্রতিষ্ঠিত
এবিপি আনন্দ (পূর্বনাম: স্টার আনন্দ) ভারতের একটি জাতীয় বাংলা সংবাদ চ্যানেল।  এই চ্যানেলটি স্টার টিভি ও আনন্দবাজার পত্রিকার একটি যৌথ প্রযোজনা। ১ জুন ২০০৫ তারিখ থেকে একটি ২৪ ঘণ্টার ফ্রি-টু-এয়ার চ্যানেল হিসাবে এর সম্প্রচার শুরু হয়। স্থানীয় ভাষায় সংবাদ পরিবেশনার ক্ষেত্রে একটি আদর্শ উপস্থাপনা করার পাশাপাশি এবিপি আনন্দ বাংলা, সর্বভারতীয় ও বিশ্বসংবাদ পরিবেশনার ক্ষেত্রে চিত্তাকর্ষক পরিচালনা এবং গভীর ও বিশ্লেষণাত্মক সংবাদ প্রচারের ঐতিহ্যের সূচনা ঘটায়। এবিপি আনন্দ সম্প্রচারিত হয় মিডিয়া কনটেন্ট অ্যান্ড কমিউনিকেশন সার্ভিসেস ইন্ডিয়া প্রাইভেট লিমিটেড (এমসিসিএস)-এর দ্বারা, যা ভারতীয় গণমাধ্যম জগতের দুই বৃহত্তম ব্র্যান্ড আনন্দবাজার গোষ্ঠীর ১০০% মালিকানাধীন এবিপিটিভি এবং স্টার গোষ্ঠীর সম্পূর্ণ মালিকানাধীন স্টার নিউজ ব্রডকাস্টিং লিমিটেড-এর একটি ৭৪:২৬ যৌথ উদ্যোগ। কলকাতাকেন্দ্রিক ও স্টেট-অব-দ্য-আর্ট প্রযোজনার সুবিধাযুক্ত এবিপি আনন্দ একটি বিরাট ব্যুরো নেটওয়ার্ক চালু করে বাঙালি দর্শকদের সামনে একটি অপ্রতিদ্বন্দ্বী, বোধগম্য ও প্রত্যক্ষ সংবাদ পরিবেশনা শুরু করে। সম্প্রচার শুরুর সপ্তাহতেই এবিপি আনন্দ কলকাতা ও পশ্চিমবঙ্গের ৪০% মার্কেটশেয়ার দখল করে নেয়। তারপর থেকে বাঙালি মানস ও চিন্তাধারার উপযোগী অনুষ্ঠান সম্প্রচার করে এই চ্যানেল প্রভূত জনপ্রিয়তা অর্জন করে।  এবিপি আনন্দে সম্প্রচারিত কয়েকটি অনুষ্ঠান হল এবিপি আনন্দ খবর, আনন্দ সকাল, ফটাফট, এক ঝলকে, ফিল্মস্টার, হয় মা নয় বৌমা, আজ এ রাজ্যে, এখন কলকাতা, সাতটায়ে বাংলা, ঘণ্টাখানেক সঙ্গে সুমন, চটজলদি নজরে নটা, আজ বাংলায় এক ডজন গল্প ইত্যাদি। এছাড়াও অনেক বিশেষ অনুষ্ঠান সম্প্রচার ও স্পনসর করে থাকে এবিপি আনন্দ।   সঞ্চালক   সুমন দে, সিনিয়র ভাইস প্রেসিডেন্ট  পাপিয়া সিংহ দেবনাথ  কুসুমিতা বন্দ্যোপাধ্যায়  অমৃতা ব্যানার্জি লাহিড়ী  শুভ্রজিৎ প্রামানিক  সৌমেন চক্রবর্তী  অনসূয়া দাশগুপ্ত  সুকর্ণা দাস  মাধুরী চ্যাটার্জী  দেবস্মিতা ভট্টাচার্য   স্বর্ণালী কুন্ডু   বহিঃসংযোগ   এবিপি আনন্দের প্রাতিষ্ঠানিক ওয়েবসাইট  বিষয়শ্রেণী:কলকাতার গণমাধ্যম বিষয়শ্রেণী:পশ্চিমবঙ্গের গণমাধ্যম বিষয়শ্রেণী:ভারতের গণমাধ্যম বিষয়শ্রেণী:বাংলা সংবাদ চ্যানেল বিষয়শ্রেণী:বাংলা ভাষার টেলিভিশন চ্যানেল বিষয়শ্রেণী:ভারতে বাংলা ভাষার টেলিভিশন চ্যানেল বিষয়শ্রেণী:কলকাতার টেলিভিশন স্টেশন বিষয়শ্রেণী:২০০৫-এ পশ্চিমবঙ্গে প্রতিষ্ঠিত বিষয়শ্রেণী:ভারতের ২৪-ঘন্টা টেলিভিশন সংবাদ চ্যানেল বিষয়শ্রেণী:এবিপি গ্রুপ বিষয়শ্রেণী:২০০৫-এ প্রতিষ্ঠিত টেলিভিশন চ্যানেল ও স্টেশন
গাজী আশরাফ হোসেন লীপু (জন্ম: ২৯ ডিসেম্বর, ১৯৬০) বাংলাদেশের রাজধানী ঢাকায় জন্মগ্রহণকারী জাতীয় ক্রিকেট দলের সাবেক আন্তর্জাতিক ক্রিকেটার ও অধিনায়ক। তার পৈত্রিক বাড়ি মুন্সিগঞ্জ অর্থাৎ বিক্রমপুর এ । বাংলাদেশ ক্রিকেট দলের পক্ষ হয়ে প্রথম সাতটি একদিনের আন্তর্জাতিক ক্রিকেটে অংশগ্রহণ করেন। তন্মধ্যে ছিল - ১৯৮৬ সালের জন প্লেয়ার গোল্ড লীফ ট্রফিতে দুইটি ও ১৯৮৮ সালের এশিয়া কাপে তিনটি এবং ১৯৯০ সালে অস্ট্রেলিয়া-এশিয়া কাপে দুইটি খেলা।  ক্রিকেট জীবন থেকে অবসর নেয়ার পর ‘লীপু’ ডাকনামে পরিচিত গাজী আশরাফ বাংলাদেশে ক্রিকেট খেলার মানোন্নয়নে বাংলাদেশ ক্রিকেট বোর্ডের শীর্ষ পর্যায়ের কর্মকর্তা হিসেবে অন্যান্যদের সাথে কাজ করে যাচ্ছেন।  ১৯৯০ সালে শারজায় অনুষ্ঠিত খেলায় অস্ট্রেলিয়া ক্রিকেট দলের বিপক্ষে তিনি তার সর্বোচ্চ ১৮ রান করেন। এছাড়াও, ১৯৮৬ সালের এশিয়া কাপে মরতোয়ায় অনুষ্ঠিত খেলায় পাকিস্তানের জাভেদ মিয়াঁদাদ ও ক্যান্ডিতে শ্রীলঙ্কার রয় ডায়াসকে আউট করে একদিনের আন্তর্জাতিকে ২ উইকেট লাভ করেন।   খেলোয়াড়ী জীবন  বাংলাদেশের ক্রিকেটের ঊষালগ্নে লীপু সবচেয়ে দীর্ঘস্থায়ী অধিনায়কত্বের দায়িত্ব পালন করেছিলেন। মার্চ, ১৯৮৫ সালে শ্রীলঙ্কার বিপক্ষে দলকে নেতৃত্ব দেন। এর ১৯৯০-এর গ্রীষ্মকালে আইসিসি ট্রফি প্রতিযোগিতা পর্যন্ত বাংলাদেশের দায়িত্বে ছিলেন। জাতীয় দলের দায়িত্ব গ্রহণের পূর্বে ঘরোয়া ক্রিকেটে বেশ সফল ছিলেন তিনি। ঢাকা লীগের আবাহনী ক্রীড়া চক্রের দায়িত্ব পালনসহ ঢাকা বিশ্ববিদ্যালয় ক্রিকেট দলেরও নেতৃত্ব দেন। জানুয়ারি, ১৯৮৫ সালে বাংলাদেশ অনূর্ধ্ব-২৫ জাতীয় ক্রিকেট দলকে সফরকারী নিউজিল্যান্ড দলের বিপক্ষে অংশ নেন।Hasan Babli. "Antorjartik Cricket Bangladesh". Khelar Bhuban Prakashani, November, 1994. অভিজ্ঞজনদের মতে, লীপু'র অধিনায়কত্বকালীন সময়ে বাংলাদেশের ক্রিকেট বেশ অগ্রসরমান হয়। জাতীয় দলের উল্লেখযোগ্য সাফল্য না এলেও নব্বুইয়ের দশকে মিনহাজুল আবেদীন নান্নু, আতহার আলী খান, আকরাম খান, গোলাম নওশের প্রিন্স, আমিনুল ইসলাম বুলবুলসহ বেশ কয়েকজন উদীয়মান খেলোয়াড়ের আত্মপ্রকাশ ঘটে। মূলতঃ আশি’র দশকের মাঝামাঝি সময়ে বাংলাদেশের ক্রিকেট খেলা পেশাদারীত্বের পর্যায়ে যায় এবং একই সময়ে পরবর্তী প্রজন্মের তরুণদের মধ্যে ব্যাপকভাবে ক্রিকেটের প্রতি গভীর অনুরাগ জন্মায়।Rafiqul Ameer. "Looking Back: Bangladesh Cricket in the 80's". Retrieved on 2007-12-18.   তথ্যসূত্র    আরও দেখুন   রাজিন সালেহ  বাংলাদেশে ক্রিকেটের ইতিহাস  বাংলাদেশ জাতীয় ক্রিকেট দলের অধিনায়কদের তালিকা   বহিঃসংযোগ    দ্যডেইলিস্টার.নেটে গাজী আশরাফ   |}  বিষয়শ্রেণী:১৯৬০-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর বাংলাদেশী ক্রিকেটার বিষয়শ্রেণী:ঢাকা থেকে আগত ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:বাংলাদেশ জাতীয় ক্রিকেট দলের অধিনায়ক বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ
পারস খড্কা (; জন্ম: ২৪ অক্টোবর, ১৯৮৭) নেপালি বংশোদ্ভূত প্রথিতযশা ক্রিকেটার।Cricinfo profile ডানহাতি ব্যাটসম্যান ও ডানহাতি মিডিয়াম ফাস্ট-বোলার হিসেবে ২০০৪ সাল থেকে তিনি নেপাল জাতীয় ক্রিকেট দলে খেলছেন।CricketArchive profileTeams played for by Paras Khadka at CricketArchive তার নেতৃত্বে নেপাল দল ২০১০ সালে আইসিসি বিশ্ব ক্রিকেট লীগের পঞ্চম বিভাগে শিরোপা জয় করে। ফলে দলটি ২০১০ সালের আইসিসি বিশ্ব ক্রিকেট লীগের চতুর্থ বিভাগে খেলার যোগ্যতা অর্জন করে। এরফলে তিনি নেপালের ক্রিকেট ইতিহাসে সবচেয়ে সফলতম ক্রিকেটারের মর্যাদা পান। এরপর তার দল আইসিসি বিশ্ব ক্রিকেট লীগের চতুর্থ বিভাগে শিরোপা জয় করে তৃতীয় বিভাগে উত্তীর্ণ হয়। এ সাফল্যে তার দল নিউজিল্যান্ডে অনুষ্ঠিত ২০১৪ সালের ক্রিকেট বিশ্বকাপ বাছাই-পর্বে খেলার যোগ্যতা অর্জন করেছিল।   বিতর্ক  বিবিসি’র সাথে এক সাক্ষাৎকারে পারস নেপাল ক্রিকেট দলের নিয়ন্ত্রক সংস্থা নেপাল ক্রিকেট সংস্থা (সিএএন)’র স্বেচ্ছাচারী মনোভাবের জন্য সমালোচনা করেন। তার মতে, সংস্থার পেশাদার মনোবৃত্তি গ্রহণে আগ্রহের অভাব রয়েছে ও বড়ধরনের প্রাতিষ্ঠানিক চুক্তিতে আবদ্ধ হচ্ছে না।Player Profile  of Paras Khadka from cricketingnepal.com   ব্যক্তিগত জীবন  ক্রিকেটের পাশাপাশি ফুটবল খেলায় আগ্রহ রয়েছে খড্কার। তিনি লিভারপুল ফুটবল ক্লাবের একনিষ্ঠ সমর্থক। এ দলের অধিনায়ক  স্টিভেন জেরার্ডকে তিনি তার আদর্শ হিসেবে মানেন। বিদ্যালয়ে অধ্যয়নকালীন সময়ে বাস্কেটবল খেলায়ও অংশগ্রহণ করেছেন তিনি।   তথ্যসূত্র    আরও দেখুন   অধিনায়ক  নেপাল জাতীয় ক্রিকেট দল  ২০১০ এশিয়ান গেমসে ক্রিকেট  ২০১৫ নেপাল ক্রিকেট দলের নেদারল্যান্ডস সফর   বহিঃসংযোগ   Paras Khadka - Cricinfo  Paras Khadka - Cricketarchive  বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:নেপালি ক্রিকেটার বিষয়শ্রেণী:নেপাল জাতীয় ক্রিকেট দলের অধিনায়ক বিষয়শ্রেণী:নেপালের একদিনের আন্তর্জাতিক ক্রিকেটার বিষয়শ্রেণী:নেপালের টুয়েন্টি২০ আন্তর্জাতিক ক্রিকেটার বিষয়শ্রেণী:২০১০ এশিয়ান গেমসের ক্রিকেটার বিষয়শ্রেণী:২০১৪ এশিয়ান গেমসের ক্রিকেটার বিষয়শ্রেণী:এশিয়ান গেমসে নেপালের প্রতিযোগী বিষয়শ্রেণী:দক্ষিণ এশীয় গেমসের ক্রিকেটে পদক বিজয়ী বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী নেপালি
লরা প্রিপন ( ; জন্ম: ৭ মার্চ, ১৯৮০) একজন মার্কিন অভিনেত্রী ও টেলিভিশন পরিচালক। ফক্স সিটকম দ্যাট '৭০স শো (১৯৯৮–২০০৬)-এ ডোনা পিনসিওটি চরিত্রে অভিনয়ের মাধ্যমে তিনি খ্যাতি অর্জন করেন। নেটফ্লিক্সের কমেডি-ড্রামা সিরিজ অরেঞ্জ ইজ দ্য নিউ ব্ল্যাক (২০১৩–২০১৯)-এ অ্যালেক্স ভস চরিত্রে অভিনয়ের জন্যও তিনি পরিচিত। প্রিপন ২০০১ সালে স্বাধীন নাট্য চলচ্চিত্র সাউথল্যান্ডার-এ অভিনয়ের মাধ্যমে চলচ্চিত্রে আত্মপ্রকাশ করেন। তার অন্যান্য চলচ্চিত্রের মধ্যে রয়েছে রোমান্টিক ড্রামা কাম আর্লি মর্নিং (২০০৬), কমেডি লে দ্য ফেভারিট (২০১২), থ্রিলার দ্য গার্ল অন দ্য ট্রেন (২০১৬), এবং নাট্য দ্য হিরো (২০১৭)।   প্রারম্ভিক জীবন  প্রিপন ওয়াচাং, নিউ জার্সিতে জন্মগ্রহণ করেছেন। তার মা মার্জরি প্রিপন (জন্মসূত্রে মার্জরি কল) একজন উচ্চবিদ্যালয়ের শিক্ষিকা এবং বাবা মাইকেল প্রিপন একজন অর্থোপেডিক সার্জন। পরিবারের পাঁচ সন্তানের মধ্যে সর্বকনিষ্ঠ। ১৯৯৩ সালে প্রিপনের বয়স যখন ১৩, তখন হৃদযন্ত্রের অস্ত্রোপচারের সময় ৪৯ বছর বয়সে তার বাবা মারা যান। তিনি ১৫ বছর বয়স পর্যন্ত ওয়াচাং হিলস রিজিওনাল হাই স্কুলে পড়াশোনা করেন। এরপর নিউ ইয়র্ক সিটির টোটাল থিয়েটার ল্যাবে অধ্যয়ন শুরু করেন। তার বাবা রুশ বংশোদ্ভূত ইহুদী এবং তার মা বংশপরম্পরায় আইরিশ ক্যাথলিক। তার প্র-প্র-মাতামহ জোসেফ ব্র্যাডফোর্ড কার মার্কিন গৃহযুদ্ধে ইউনিয়ন আর্মির একজন জেনারেল ছিলেন।OBITUARIES / Natalie Carr Hoisington, 84 Newsday, 1999   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৮০-এ জন্ম বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:মার্কিন ইহুদি অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিহারৈল ঢিবি বা রাজবাড়ি ঢিবি একটি বৌদ্ধ বিহারের ধ্বংসাবশেষ। এটি  বাংলাদেশের রাজশাহী বিভাগে অবস্থিত একটি প্রাচীন এলাকার ধ্বংসাবশেষ। এটা মূলত ধ্বংসাবশেষ রাজশাহী জেলার তানোর উপজেলার মাদারীপুর গ্রাম থেকে দেড় কিলোমিটার উত্তরে অবস্থিত এই প্রাচীন স্থাপনা।আবুল কালাম মোহাম্মদ যাকারিয়া; প্রশ্নোত্তরে বাঙলাদেশের প্রত্নকীর্তি (প্রথম খন্ড);ঝিনুক প্রকাশনী; তৃতীয় মুদ্রণঃ মার্চ ২০১৩; পৃষ্ঠা- ২৯৪-৯৫, ISBN 984- 70112-0112-0। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।  বিবরণ বিহারৈল একটি গ্রামের নাম। এখানে যে প্রাচীন স্থাপনা দেখা যায় তা এককালে বৌদ্ধ বিহার ছিল। পুরো বিহারটি খনন করা হয় নি বলে এর সঠিক আয়তন পাওয়া যায় নি এবং সময়কাল নিয়ে মতভেদ আছে। তবে প্রাপ্ত নিদর্শন থেকে অনুমান করা হয়, বিহারটি চার বা পাঁচ শতকে নির্মিত। এখানে অনেক পুরাতন ইট ও বেলে পাথরের তৈরি বুদ্ধ মুর্তি পাওয়া যায়। মুর্তিটি রাজশাহীর বরেন্দ্র মিউজিয়ামে রক্ষিত আছে। এই বিহার মূলত নদী কেন্দ্রিক গড়ে উঠেছে। বহু কাল আগে বৌদ্ধযুগে এই নগরী গড়ে ওঠে। অনুমান করা হয় এই এলাকা অনেক দূর বিস্তার লাভ করেছিল। এখানে এখন এলাকা জুড়ে ধ্বংসাবশেষ আছে।  আরও দেখুন  বাংলাদেশের প্রত্নতাত্ত্বিক স্থানের তালিকা তথ্যসূত্র  বিষয়শ্রেণী:রাজশাহী জেলার প্রত্নতাত্ত্বিক স্থাপনা বিষয়শ্রেণী:রাজশাহী জেলার দর্শনীয় স্থান বিষয়শ্রেণী:তানোর উপজেলা
সুয়ানগি হচ্ছে একধরনের পুরুষ ডাইনীবিদ্যা যা নিউ গিনির কিছু উপজাতির বিশ্বাস ব্যবস্থাতে আছে যেমন কম্বাই ও ইনানওয়াতান। সুয়ানগিরা তাদের শিকারের অভ্যন্তরীণ অঙ্গ ও রক্ত খায় ও তারপর ঘাস ও পাতা দিয়ে তাদের শরীরকে স্টাফ বানিয়ে রাখে। তারা আরও বিশ্বাস করে কোন ব্যক্তির আত্নাকে খাওয়ার ব্যাপারে। আক্রমণের পরে জীবস্মৃতকৃত শিকার বাসায় ফিরে যায় যেখানে তারা রহস্যজনকভাবে অসুস্থ হয়ে যায়। যদি কোন ব্যক্তি ঐ সুয়ানগির নাম বলতে পারে যার মাধ্যমে সে আক্রান্ত হয়েছিল, তবে তার পরিবার তাকে মেরে ফেলে ও খেয়ে ফেলে এই বিশ্বাসে যে এটা ব্যক্তির আত্নাকে মুক্ত করবে।  বহিঃসংযোগ  en.wikipedia.org  travel.discovery.com  বিষয়শ্রেণী:ডাকিনী বিদ্যা
তুষখালী বাংলাদেশের পিরোজপুর জেলার অন্তর্গত মঠবাড়িয়া উপজেলার একটি ইউনিয়ন।   আয়তন  তুষখালী ইউনিয়নের আয়তন ৪,৭২৭ একর।   প্রশাসনিক কাঠামো  তুষখালী ইউনিয়ন মঠবাড়িয়া উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম মঠবাড়িয়া থানার আওতাধীন। এটি জাতীয় সংসদের ১২৯নং নির্বাচনী এলাকা পিরোজপুর-৩ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী তুষখালী ইউনিয়নের মোট জনসংখ্যা ১৭,৮৮৭ জন। এর মধ্যে পুরুষ ৮,৯১৮ জন এবং মহিলা ৮,৯৬৯ জন। মোট পরিবার ৪,০০৬টি।   শিক্ষা  ২০১১ সালের আদমশুমারি অনুযায়ী তুষখালী ইউনিয়নের সাক্ষরতার হার ৫৩.৬%।   আরও দেখুন   মঠবাড়িয়া উপজেলা  মঠবাড়িয়া থানা  পিরোজপুর জেলা   তথ্যসূত্র    বহিঃসংযোগ   বিষয়শ্রেণী:মঠবাড়িয়া উপজেলার ইউনিয়ন
হকি ইন্ডিয়া লিগ () বা সংক্ষেপে এইচআইএল (HIL) বা স্পনসরজনিত কারণে কোল ইন্ডিয়া হকি ইন্ডিয়া লিগ হল ভারতের হকি ইন্ডিয়া পরিচালিত একটি ফ্র্যাঞ্চাইজ শহরভিত্তিক ফিল্ড হকি প্রতিযোগিতা। প্রতিযোগিতায় ছয়টি দল অংশ নেয় ও তিনবার রাউন্ড-রবিন পর্ব খেলে প্রথম চার দল সেমি-ফাইনালে উত্তীর্ণ হয় ও ফাইনালের মাধ্যমে বিজয়ী দল নির্বাচন করা হয়।  এটি হকি ইন্ডিয়ার একটি ঐকান্তিক প্রচেষ্টা, যার উদ্দেশ্য ছিল আন্তর্জাতিক হকি ফেডারেশন (এফআইএইচ) কর্তৃক চিহ্নিত একটি দেশীয় হকি লিগের প্রতিষ্ঠা ও প্রচার করা। এর পূর্বে ওয়ার্ল্ড সিরিজ হকি নামে একটি প্রতিযোগিতা ভারতে চললেও তা এফআইএইচ কর্তৃক স্বীকৃত ছিল না। ২০১৩, অর্থাৎ উদ্বোধনী মরসুমে ৫টি দল অংশ নিয়েছিল।  দল         দাবাং মুম্বই মুম্বই, মহারাষ্ট্র মহিন্দ্রা হকি স্টেডিয়াম ৮,২৫০ ২০১৫  জে স্টেসি দিল্লি ওয়েভরাইডার্স দিল্লি শিবাজী হকি স্টেডিয়াম ৭,০০০ ২০১৩  সেড্রিক ডি'সুজা কলিঙ্গ ল্যান্সার্স ভুবনেশ্বর, ওড়িশা কলিঙ্গ স্টেডিয়াম ১৬,০০০ ২০১৪  মার্ক হ্যাগার পাঞ্জাব ওয়ারিয়র্স চণ্ডীগড় সেক্টর ৪২ স্টেডিয়াম ৩০,০০০ ২০১৩  ব্যারি ড্যান্সার রাঁচি রেস রাঁচি, ঝাড়খণ্ড বিরসা মুন্ডা হকি স্টেডিয়াম ৫,০০০ ২০১৫  হরেন্দ্র সিং  উত্তর প্রদেশ উইজার্ডস লখনউ, উত্তর প্রদেশ ধ্যানচাঁদ অ্যাস্ট্রোটার্ফ স্টেডিয়াম ১০,০০০ ২০১৩  রজার ভ্যান জেন্টরাঢ় বাংলা টাইগার্সদুর্গাপুর, পশ্চিমবঙ্গ   বিলুপ্ত দল দল শহর স্টেডিয়াম  বছর মুম্বই ম্যাজিসিয়ান্স মুম্বই, মহারাষ্ট্র মহিন্দ্রা হকি স্টেডিয়াম ২০১৩–২০১৪ রাঁচি রাইনোস রাঁচি, ঝাড়খণ্ড বিরসা মুন্ডা হকি স্টেডিয়াম ২০১৩–২০১৪  ফলাফল  বছর বিজয়ী ফলাফল  রানার্স-আপ  ফাইনাল খেলার মাঠ  দলসংখ্যাসেরা খেলোয়াড় ২০১৩  রাঁচি রাইনোস  ২–১  দিল্লি ওয়েভরাইডার্স  বিরসা মুন্ডা হকি স্টেডিয়াম  ৫ সর্দার সিং(দিল্লি ওয়েভরাইডার্স) ২০১৪  দিল্লি ওয়েভরাইডার্স  ৩–৩ (৩–১ পে.)  পাঞ্জাব ওয়ারিয়র্স  বিরসা মুন্ডা হকি স্টেডিয়াম ৬জাপ স্টকম্যান(পাঞ্জাব ওয়ারিয়র্স) ২০১৫  রাঁচি রেস  ২–২ (৩–২ পে.)  পাঞ্জাব ওয়ারিয়র্স  ধ্যানচাঁদ জাতীয় স্টেডিয়ামঅ্যাশলে জ্যাকসন(রাঁচি রেস) ২০১৬  পাঞ্জাব ওয়ারিয়র্স  ৬–১  কলিঙ্গ ল্যান্সার্স  বিরসা মুন্ডা হকি স্টেডিয়াম রুপিন্দর পাল সিং(দিল্লি ওয়েভরাইডার্স) ২০১৭  কলিঙ্গ ল্যান্সার্স  ৪–১  দাবাং মুম্বই  সেক্টর ৪২ স্টেডিয়াম ফ্লোরিয়ান ফুচস(দাবাং মুম্বই)২০২৩অনির্ধারিত   রেকর্ড সর্বোচ্চ গড় গোল/ম্যাচসর্বোচ্চ গড় সেভ/লক্ষ্যে শট গ্লেন টার্নার পি. আর. শ্রীজেশ স্পনসর  সময় স্পনসর  নাম ২০১৩–১৫  হিরো হিরো হকি ইন্ডিয়া লিগ  ২০১৭–বর্তমান  কোল ইন্ডিয়া কোল ইন্ডিয়া হকি ইন্ডিয়া লিগ  পুরস্কার মূল্য বিজয়ী দলকে ভারতীয় মুদ্রায় ৩ কোটি টাকা ও রানার্স-আপ দলকে ভারতীয় মুদ্রায় ১.৫ কোটি টাকা দিয়ে পুরস্কৃত করা হয়। আরও দেখুন ওয়ার্ল্ড সিরিজ হকি প্রিমিয়ার হকি লিগ ভারতে ফিল্ড হকি তথ্যসূত্র  বিষয়শ্রেণী:হকি ইন্ডিয়া লিগ বিষয়শ্রেণী:২০১৩-এ ভারতে প্রতিষ্ঠিত বিষয়শ্রেণী:ভারতে ক্রীড়া
পুটিমারা ইউনিয়ন বাংলাদেশের রংপুর বিভাগের দিনাজপুর জেলার নবাবগঞ্জ উপজেলার অন্তর্গত একটি ইউনিয়ন পরিষদ। এটি ৫৮.২২ বর্গ কি.মি.  (২২.৪৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৯,৭৪৫ জন। ইউনিয়নটিতে মোট গ্রামের সংখ্যা ৩১টি ও মৌজার সংখ্যা ১৭টি।  গ্রামসমূহ  আন্দলগ্রাম (সারাইপাড়া)    আন্দলগ্রাম (চন্ডিপুর)    আন্দলগ্রাম (সোনাকানী)    আন্দলগ্রাম (সাকোপাড়া)    আন্দলগ্রাম (নয়াপাড়া)    আহম্মদনগর    দক্ষিণ জয়বেদপুর    গুনবিহার    দক্ষিণ শ্যামপুর    খলসি    শেরনগর    লোকা    বাদে হরিনা  তথ্যসূত্র  বহিঃসংযোগ  অফিসিয়াল ওয়েবসাইট   বিষয়শ্রেণী:নবাবগঞ্জ (দিনাজপুর) উপজেলার ইউনিয়ন
হট্টিয়াঁ বালা পাকিস্তান শাসিত আজাদ জম্মু ও কাশ্মিরের দশ জেলার মধ্যে অন্যতম একটি জেলা। হট্টিয়াঁ বালা হচ্ছে জেলাটির প্রধান শহর।  ইতিহাস ১৯৪৮ সালে আজাদ জম্মু ও কাশ্মীর প্রতিষ্ঠার আগ পর্যন্ত এটি বারামূলা জেলার একটি অংশ ছিল। এছাড়াও তহসিল হিসেবে উরি নাম ছিল, তবে (বর্তমানে ভারতীয় কাশ্মীর) এর অধিনে পরিচালিত হচ্ছে। ভারত ও পাকিস্তানের মধ্যে প্রথম যুদ্ধের সময় যুদ্ধবিরতির পর, ২০০৯ সাল পর্যন্ত হট্টিয়াঁ বালা মজঃফরাবাদ জেলার অংশ হিসেবে গঠিত হয়েছিল। ২০০৯ সালের জুলাইয়ে, সরদার মহম্মদ ইয়াকুব খাঁর জোট সরকারের সময় এটিকে জেলা হিসেবে ঘোষণা করা হয়। নতুনভাবে প্রতিষ্ঠিত জেলাটির জনসংখ্যা প্রায় ২৩০,৫২২ জন এর মত।  প্রশাসনিক বিভাগ হট্টিয়াঁ বালা জেলায় ৩টি তহসীল রয়েছে:  হট্টিয়াঁ বালা,   চিকার   এবং লীপা তহসীল।  তথ্যসূত্র  বিষয়শ্রেণী:আজাদ কাশ্মীরের জেলা বিষয়শ্রেণী:ঝিলাম উপত্যকা জেলা
বাসারাবিয়া রেইনোইটা ( ) লাসি, রুমানিয়ার একটি সংবাদপত্র ছিল। এটি লিওনিদা স্টামাতি কর্তৃক মার্চ ১৯০৭ সালে প্রতিষ্ঠিত হয়েছিল। PRESA BASARABEANĂ de la începuturi pînă în anul 1957. Catalog  চারটি সংখ্যার পরে রাশিয়ান কর্তৃপক্ষের অনুরোধে সংবাদপত্রটি বন্ধ করে দেওয়া হয়েছিল। I.Varta, O tentativă de creare a partidului liberal la Chislnău la început de secol XX. Libertatea, NN.45-46. Câteva tentative de construire în Basarabia ale unor partide politice de orientare naţională    তথ্যসূত্র      গ্রন্থপঞ্জি   Almanahul dicţionar al presei din România şi a celei româneşti de pretutindeni de G. Caliga. – București, 1926. – p. 155.   বহিঃসংযোগ   ১৯৫ an সালে আনুষ্ঠানিকভাবে প্রিয়া বাসারবিয়ান ডি।   ক্যাটালগ  কোস্টারভা টেন্টিভেটিভ ডি কনস্ট্রয়য়ার ইন বাসরাবিয়া আলে ইউনোর পার্টেড পলিটিক্স ডি ওরিয়েন্টিয়ার ন্যাশনাল   বিষয়শ্রেণী:রোমানিয়ার বিলুপ্ত সংবাদপত্র
থাম্ব|মুস্তাফাবাদ দিল্লি বিধানসভা কেন্দ্র মুস্তফাবাদ () ভারতের ন্যাশনাল ক্যাপিটাল টেরিটোরি অফ দিল্লী রাজ্যের উত্তর পূর্ব জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে মুস্তফাবাদ শহরের জনসংখ্যা হল ৮৯,১১৭ জন। এর মধ্যে পুরুষ ৫৩%, এবং নারী ৪৭%।  এখানে সাক্ষরতার হার ৫৪%, । পুরুষদের মধ্যে সাক্ষরতার হার ৬৩%, এবং নারীদের মধ্যে এই হার ৪৪%। সারা ভারতের সাক্ষরতার হার ৫৯.৫%, তার চাইতে মুস্তফাবাদ এর সাক্ষরতার হার কম।  এই শহরের জনসংখ্যার ২০% হল ৬ বছর বা তার কম বয়সী।   তথ্যসূত্র   বিষয়শ্রেণী:দিল্লির পাড়া
ঘুংঘুর নদী বাংলাদেশের দক্ষিণ-পূর্বাঞ্চলের কুমিল্লা ও  ব্রাহ্মণবাড়িয়া জেলার একটি নদী। নদীটির দৈর্ঘ্য ৩২ কিলোমিটার, গড় প্রস্থ ২০ মিটার এবং নদীটির প্রকৃতি সর্পিলাকার। স্থানীয়দের কাছে এটি ‘বড় খাল’ হিসেবে বেশি পরিচিত।  বাংলাদেশ পানি উন্নয়ন বোর্ড বা "পাউবো" কর্তৃক ঘুংঘুর নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ০৫।   উৎপত্তি ও প্রবাহ  ঘুংঘুর নদীর উৎপত্তিস্থল কুমিল্লা আদর্শ সদর উপজেলার পাঁচথুবি ইউনিয়নের সীমান্তবর্তী হানকীজ্বলা গ্রামের নিম্নাঞ্চল। সেখান থেকে উৎপত্তি লাভ করে উত্তর-পশ্চিম দিক বরাবর বুড়িচং ও ব্রাহ্মণপাড়া উপজেলা অতিক্রম করে ব্রাহ্মণবাড়িয়া জেলার কসবা উপজেলার মন্দভাগ বাজারের নিকট এসে সালদা নদীতে পতিত হয়েছে।   ইতিহাস  ঘুংঘুর নদীর প্রকৃত ইতিহাস নিশ্চিত নয়। এই নদীর নামকরণের পিছনে অনেক মতামত থাকলেও কোনো এক বিখ্যাত নর্তকীর পায়ের ঘুংঘুরের ইতিহাসটি বেশি জোরালো।  কালের পরিক্রমায় নদীটি নালা বা মরা নদীর সরূপ রূপান্তর হয়ে পড়েছিল। তখন আইয়ুব খান শাসনামলে উক্ত নদীর পুনঃখনন কাজ সম্পন্ন হয়। তখন থেকে ফিরে পায় তার হারানো যৌবন। বর্ষায় সে পূর্ণ যৌবনা, শরতে মধ্যবয়সী আর শীত আর বসন্তে বার্ধক্য। এই তার চিরন্তন রূপ।   অন্যান্য তথ্য  ঘুংঘুর নদীর অববাহিকার আয়তন ১৫১ বর্গ কি.মি.। নদীটির কোন শাখা-নদী বা উপ-নদী নেই। তবে হিন্দুরী খাল লড়িবাগ গ্রামের নিকট ঘুংঘুর নদীতে মিশেছে। নদীতে বর্ষাকালে অর্থাৎ জুলাই-সেপ্টেম্বর মাসে পানি প্রবাহ অনেক বেড়ে যায় এবং স্থানে স্থানে নদীর পাড় উপচে পানি দুই পাশের প্লাবন ভূমি দিয়ে প্রবাহিত হয়।  উল্লেখ্য যে, ২০২৩ সালের প্রথম দিক দিয়েও নদীটি সর্বশেষ পুনঃখনন করা হয়েছে।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:এশিয়ার আন্তর্জাতিক নদী বিষয়শ্রেণী:ত্রিপুরার নদী বিষয়শ্রেণী:ভারতের নদী বিষয়শ্রেণী:কুমিল্লা জেলার নদী বিষয়শ্রেণী:ব্রাহ্মণবাড়িয়া জেলার নদী বিষয়শ্রেণী:কসবা উপজেলা
সুলতানা আহাম্মেদ বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।   রাজনৈতিক জীবন  সুলতানা আহাম্মেদ জাতীয়তাবাদী মহিলা দলের সাধারণ সম্পাদক। তিনি অষ্টম জাতীয় সংসদের মহিলা আসন ২৬ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী নারী রাজনীতিবিদ
হোমো (Homo,  হতে উদ্ভূত) হোমিনিড পরিবারের একটি গণ। অস্ট্রালোপিথেকাস গণ থেকে উদ্ভূত এই গণ কেবল একটি বিদ্যমান প্রজাতি ও একাধিক বিলুপ্ত প্রজাতি নিয়ে গঠিত। বিদ্যমান প্রজাতিটি আধুনিক মানুষ (H. sapiens) আর বিলুপ্ত প্রজাতিগুলি একত্রে আদিম মানুষ নামে পরিচিত। বিভিন্ন আদিম মানুষকে আধুনিক মানুষের হয় পূর্বপুরুষ নাহয় নিকট সম্পর্কীয় বলে শ্রেণিভুক্ত করা হয়।  হোমো গণের প্রাচীনতম সদস্য হোমো হ্যাবিলিস (H. habilis), আর তার প্রাচীনতম জীবাশ্ম ২০ লাখের বেশি বছর পুরনো। হোমো ও প্যারানথ্রোপাস (Paranthropus) গণদ্বয় একত্রে সম্ভবত অস্ট্রালোপিথেকাস গণের এ. আফ্রিকানাস (A. africanus) প্রজাতির সাথে সবচেয়ে নিকট সম্পর্কীয়। হোমোর চবচেয়ে নিকট সম্পর্কীয় গণ হচ্ছে শিম্পাঞ্জি (Pan), যা মায়োসিনের শেষে ৫৭-১১ লাখ বছর আগে হোমো থেকে বিচ্ছিন্ন হয়েছিল।  প্রায় ২০ লাখ বছর আগে হোমো ইরেক্টাস (H. erectus) আবির্ভূত হয়েছিল আর একাধিক অভিযানের মাধ্যমে আফ্রিকা ও ইউরেশিয়া জুড়ে ছড়িয়েছিল। অভিযুজ্য ও সফল এই প্রজাতি প্রায় ৫ লাখ বছর আগে উপপ্রজাতিতে বিভক্ত হওয়ার আগে পর্যন্ত দশ লাখের বেশি বছর ধরে টিকে ছিল।  প্রায় ২-৩ লাখ বছর আগে আফ্রিকায় শারীরিকভাবে আধুনিক মানুষ (H. sapiens) আবির্ভূত হয়েছিল। প্রায় একই সময় ইউরোপ ও পশ্চিম এশিয়ায় নিয়ানডার্থাল (H. neanderthalensis) আভির্ভূত হয়েছিল। প্রায় ২ লাখ ৫০ হাজার আগে একাধিক অভিযানের মাধ্যমে আধুনিক মানুষ আফ্রিকা থেকে চতুর্দিকে ছড়িয়ে পড়েছিল। প্রায় ৫০-৭০ হাজার বছর আগে পারস্য, দক্ষিণ এশিয়া, দক্ষিণপূর্ব এশিয়া ও ওশেনিয়াতে আধুনিক মানুষ বিস্তৃত হয়েছিল,দেখুন:     যার ফলে ৫০ হাজার বছর আগে ইউরেশিয়া ও ওশেনিয়া জুড়ে দীর্ঘস্থায়ী মানব বসতি স্থাপন হয়েছিল। আফ্রিকা ও ইউরেশিয়ায় আধুনিক মানুষ আদিম মানুষদের সঙ্গে সংকর প্রজনন করেছিল, আর নিয়ানডার্থাল-সহ বিশুদ্ধ আদিম মানব প্রজাতিগুলো প্রায় ৪০ হাজার বছর আগে বিলুপ্ত হয়েছিল।  নামকরণ ও শ্রেণিবিন্যাস "হোমো" নামটি লাতিন homō থেকে উদ্ভূত, যার অর্থ "মানুষ"। ১৭৫৮ সালে কার্ল লিনিয়াস Homo sapiens দ্বিপদ নামকরণ চালু করেছিলেন। ঊনবিংশ শতাব্দীর দ্বিতীয়ার্ধে হোমো গণের অন্যনায় প্রজাতির নামকরণ করা হয়েছিল (যেমন ১৮৬৪ সালে H. neanderthalensis এবং ১৮৯২ সালে H. erectus)।  টীকা  তথ্যসূত্র  গ্রন্থপঞ্জি     বহিঃসংযোগ    বিষয়শ্রেণী:হোমিনিনা বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা বিষয়শ্রেণী:মানব বিবর্তন
শহীদ আবু নঈম মো. নজিব উদ্দীন খাঁন (খুররম) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা ও মুক্তিযুদ্ধে অবদানের জন্য তিনি ২০২৪ সালে (মরণোত্তর) স্বাধীনতা পুরস্কারে ভূষিত হন।   জন্ম ও শিক্ষাজীবন  নজিব উদ্দীন খাঁন ১৯৫৪ সালে নরসিংদীর বেলাব উপজেলার হোসেন নগর গ্রামে জন্মগ্রহণ করেন। পিতার নাম আলাউদ্দিন খান। ১৯৭১ সালে মহান মুক্তিযুদ্ধে সমগ্র দেশ যখন উত্তাল হয়ে ওঠে তখন নজিব উদ্দিন খান খুররম ছিলেন ঐতিহ্যবাহী ঢাকা কলেজের ছাত্র।   তথ্যসূত্র   বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:১৯৭১-এ শহীদ মুক্তিযোদ্ধা বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি বিষয়শ্রেণী:নরসিংদী জেলার ব্যক্তি
কেমব্রিজ জেন সেন্টার (ইংরেজি: Cambridge Zen Center) হল কেমব্রিজ, ম্যাসাচুয়েটসের একটি নগরাঞ্চলীয় ধ্যান কেন্দ্র। হার্ভার্ড বিশ্ববিদ্যালয়ের নিকটবর্তী এই ধ্যান কেন্দ্রটি কওয়ান উম স্কুল অফ জেনের অংশ। এখানে জনসাধারণের জন্য বিনামূল্যে ধ্যান প্রশিক্ষণ ও ধর্ম আলোচনার সুযোগ দেওয়া হয় এবং জেন কেন্দের একটি বৃহৎ (৩০-৩৫ জনের) আবাসিক প্রশিক্ষণ কর্মসূচিরও ব্যবস্থা রয়েছে।  চিত্রকক্ষ  তথ্যসূত্র  বহিঃসংযোগ Cambridge Zen Center official site Kwan Um School of Zen  বিষয়শ্রেণী:ম্যাসাচুয়েটসের জেন কেন্দ্র বিষয়শ্রেণী:কওয়ান উম স্কুল অফ জেন বিষয়শ্রেণী:ম্যাসাচুয়েটসের বৌদ্ধ মন্দির
নবীগঞ্জ থানা বাংলাদেশের হবিগঞ্জ জেলার অন্তর্গত নবীগঞ্জ উপজেলার একটি থানা।   প্রতিষ্ঠাকাল  ১৯২২ সালের ১০ জানুয়ারি ব্রিটিশ সরকার কর্তৃক নবীগঞ্জকে একটি আধুনিক থানা ঘোষণা করা হয়।   প্রশাসনিক এলাকাসমূহ  নবীগঞ্জ উপজেলার ১টি পৌরসভা ও ১৩টি ইউনিয়নের প্রশাসনিক কার্যক্রম নবীগঞ্জ থানার আওতাধীন।  পৌরসভা:  নবীগঞ্জ  ইউনিয়নসমূহ:  ১নং বড়ভাকৈর পশ্চিম  ২নং বড়ভাকৈর পূর্ব  ৩নং ইনাতগঞ্জ  ৪নং দীঘলবাক  ৫নং আউশকান্দি  ৬নং কুর্শি  ৭নং করগাঁও  ৮নং নবীগঞ্জ সদর  ৯নং বাউসা  ১০নং দেবপাড়া  ১১নং গজনাইপুর  ১২নং কালিয়ারভাঙ্গা  ১৩নং পানিউমদা   আরও দেখুন   নবীগঞ্জ উপজেলা  হবিগঞ্জ জেলা   তথ্যসূত্র    বহিঃসংযোগ   বিষয়শ্রেণী:হবিগঞ্জ জেলার থানা বিষয়শ্রেণী:নবীগঞ্জ উপজেলা